Komisijos reglamentas (EEB) Nr. 2067/89
1989 m. liepos 11 d.
nustatantis 1983 m. Tarptautiniu kavos susitarimu nustatytos kilmės sertifikatų sistemos įgyvendinimo Bendrijoje, kai kvotos yra sustabdytos, datą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. sausio 26 d. Tarybos reglamentą (EEB) Nr. 678/87 dėl 1983 m. Tarptautiniu kavos susitarimu nustatyto kilmės sertifikatų sistemos taikymo, kai kvotos yra sustabdytos [1], ypač į jo 4 straipsnį,
kadangi 1989 m. liepos 3 d. įvykusiame posėdyje Tarptautinės kavos organizacijos taryba nusprendė nuo 1989 m. liepos 4 d. sustabdyti kvotas;
kadangi todėl yra tikslinga įgyvendinti pirmiau minėtąsias nuostatas,
PRIĖMĖ ŠĮ REGLAMENTĄ:
1 straipsnis
Įgyvendinant 1983 m. Tarptautinį kavos susitarimą, nuo 1989 m. liepos 4 d. taikomos Reglamento (EEB) Nr. 678/87 nuostatos.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. liepos 11 d.